Қазақстанда жоғары білімді халық саны өсіп келеді
DATE: 21:55, 06 Қараша 2023 | GMT +5
TITLE: Қазақстанда жоғары білімді халық саны өсіп келеді
URL: https://kaz.inform.kz/news/kazakstanda-zhogari-blmd-halik-sani-osp-keled-9579a6/
META: DATE: 21:55, 06 Қараша 2023 | GMT +5
TOTAL WORDS: 249
AUTHOR(S):
TEXT: Жинақтағы деректерге қарағанда, еліміздің әрбір тқртінші тұрғынының жоғары білімі бар. 2021 жылғы санақ кезінде 3, 7 млн адамның жоғары білімі, 4, 1 млн адамның арнайы орта білімі, 4, 9 млн адамның орта білімі болған. 2009 жылғы санақпен салыстырғанда жоғары білімі бар халықтың үлесі 19, 8%-дан 2021 жылы 27, 6%-ға дейін өскен. Өңірлердің ішінде жоғары білімі бар халықтың ең көп саны Алматы облысына тиесілі – 404, 8 мың адам. Әрбір өңірдегі жоғары білімі бар халықтың үлесі бойынша Астана қаласы көш бастап тұр – елорда халқының 25, 5% ЖОО бітірген. Жоғары білімі бар ерлер мен әйелдердің үлесі бірдей. 2009 жылғы санақпен салыстырғанда дипломы бар ерлердің үлесі 17, 8%-дан 27, 9%-ға дейін, әйелдердікі 21, 6%-дан 27, 3%-ға дейін өскен. Жалпы 1000 адамға шаққанда университет дипломы бар 276 адамнан келеді, 2009 жылы бұл көрсеткіш 198 адам деңгейінде болды. Сондай-ақ жинақтағы мәліметтерге қарағанда, 4, 1 млн қазақстандықтың арнайы орта білімі бар. 2021 жылғы санақ кезінде 4 167 мың қазақстандықтың арнайы орта білімі болған. 2009 жылғы санақпен салыстырғанда олардың халық арасындағы үлесі 27, 6%-дан 30, 8%-ға дейін өсті. Түркістан облысы техникалық және кәсіптік білімі бар халық саны бойынша да, өңірдегі арнайы орта білімі бар халық үлесі бойынша да көш бастаған – 8, 9%. Сонымен қатар Қазақстанда 120 мыңнан астам адамның ғылыми дәрежесі бар. 2021 жылғы санақ кезінде 120, 8 мың қазақстандықтың жоғары оқу орнынан кейінгі білімі болған. Олардың басым бөлігі 30-34 жас аралығындағылар. Ғалымдардың жалпы санының 78% – магистр, 3, 6% – философия докторы, , 13, 5% – ғылым кандидаты, 4% ғылым докторы дәрежесіне ие
